CELEX: 21999D0112(06)
Language: el
Date: 1998-12-02 00:00:00
Title: Απόφαση αριθ. 5/98 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου της 2ας Δεκεμβρίου 1998 για την τροποποίηση της απόφασης αριθ. 2/97 όσον αφορά τη χρηματοδοτική συμμετοχή της Τσεχικής Δημοκρατίας

Avis juridique important

|

21999D0112(06)

Απόφαση αριθ. 5/98 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου της 2ας Δεκεμβρίου 1998 για την τροποποίηση της απόφασης αριθ. 2/97 όσον αφορά τη χρηματοδοτική συμμετοχή της Τσεχικής Δημοκρατίας  

Επίσημη Εφημερίδα αριθ. L 006 της 12/01/1999 σ. 0017 - 0017

ΑΠΟΦΑΣΗ αριθ. 5/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου της 2ας Δεκεμβρίου 1998 για την τροποποίηση της απόφασης αριθ. 2/97 όσον αφορά τη χρηματοδοτική συμμετοχή της Τσεχικής Δημοκρατίας (1999/17/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (1),το πρόσθετο πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με τη συμμετοχή της Τσεχικής Δημοκρατίας σε κοινοτικά προγράμματα (2), και ιδίως τα άρθρα 1 και 2,την απόφαση αριθ. 2/97 του Συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997, για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (3),Εκτιμώντας:ότι, σύμφωνα με το άρθρο 1 του εν λόγω πρόσθετου πρωτοκόλλου, η Τσεχική Δημοκρατία δύναται να συμμετέχει σε κοινοτικά προγραμμάτα-πλαίσιο, ειδικά προγράμματα, σχέδια ή άλλες δράσεις, ιδίως στους τομείς της κατάρτισης, της νεολαίας και της εκπαίδευσης 7ότι, σύμφωνα με το άρθρο 2 του εν λόγω πρόσθετου πρωτοκόλλου, το Συμβούλιο Σύνδεσης αποφασίζει τους όρους και τις προϋποθέσεις της συμμετοχής της Τσεχικής Δημοκρατίας στις δραστηριότητες που αναφέρονται στο άρθρο 1 7ότι είναι αναγκαία η προσαρμογή των διατάξεων σχετικά με τη χρηματοδοτική συνεισφορά της Τσεχικής Δημοκρατίας, όπως καθορίζεται στο παράρτημα Ι σημείο 5 και στο παράρτημα ΙΙ σημείο 7 της απόφασης αριθ. 2/97,ΑΠΟΦΑΣΙΖΕΙ:Άρθρο 1 Στην απόφαση αριθ. 2/97 του Συμβουλίου Σύνδεσης, το σημείο 7 του παραρτήματος ΙΙ, αντικαθίσταται από το ακόλουθο κείμενο:«7. Η Τσεχική Δημοκρατία καταβάλλει το συμπληρωματικό διοικητικό κόστος που αναφέρεται στις παραγράφους 3, 4 και 5 από τον κρατικό της προϋπολογισμό.Η Τσεχική Δημοκρατία καταβάλλει επίσης από τον κρατικό της προϋπολογισμό το 50 % του υπολοίπου της ετήσιας συνεισφοράς της στο πρόγραμμα "Leonardo da Vinci", που αναφέρεται στο σημείο 3, και το 67 % του υπολοίπου της ετήσιας συνεισφοράς της στα προγράμματα "Σωκράτης" και "Νεολαία για την Ευρώπη", που αναφέρονται στα σημεία 4 και 5.Υπό την επιφύλαξη των τακτικών διαδικασιών προγραμματισμού Phare, το υπόλοιπο 50 % για το πρόγραμμα "Leonardo da Vinci" και το υπόλοιπο 33 % για τα προγράμματα "Σωκράτης" και "Νεολαία για την Ευρώπη", καταβάλλονται από το ετήσιο εθνικό ενδεικτικό πρόγραμμα Phare της Τσεχικής Δημοκρατίας.»Άρθρο 2 Η παρούσα απόφαση εφαρμόζεται για τη διάρκεια των προγραμμάτων «Leonardo da Vinci», «Νεολαία για την Ευρώπη» και «Σωκράτης».Άρθρο 3 Η παρούσα απόφαση αρχίζει να ισχύει την ημέρα που υιοθετήθηκε από το Συμβούλιο Σύνδεσης.Βρυξέλλες, 2 Δεκεμβρίου 1998.Για το Συμβούλιο ΣύνδεσηςΟ ΠρόεδροςJ. KAVAN(1) ΕΕ L 360 της 31. 12. 1994, σ. 2.(2) ΕΕ L 317 της 30. 12. 1995, σ. 45.(3) ΕΕ L 277 της 10. 10. 1997, σ. 26.